|  |
| --- |
| **แนวปฏิบัติการวัดและประเมินผลการเรียน****ตามหลักสูตรแกนกลางการศึกษาขั้นพื้นฐาน พุทธศักราช 2551** |

|  |
| --- |
| **1. การวัดและประเมินผลการเรียนรู้ตามกลุ่มสาระการเรียนรู้ 8 กลุ่มสาระการเรียนรู้** |

**1.1 เครื่องมือและวิธีการประเมินผล**

 1.1.1 การประเมินก่อนเรียน เพื่อตรวจสอบความพร้อมและพื้นฐานผู้เรียน อาจใช้แบบทดสอบ เลือกตอบ หรือ เขียนตอบ โดยไม่นำคะแนนที่ได้ไปตัดสินผลการเรียน

 1.1.2 การประเมินระหว่างเรียน เพื่อปรับปรุงและพัฒนาผู้เรียนให้บรรลุตามตัวชี้วัด/ผลการเรียนรู้ ด้วยเครื่องมือวิธีการที่หลากหลายขึ้นอยู่กับธรรมชาติของวิชา ตัวอย่างเช่น

 - การสื่อระหว่างบุคคล เช่นการสนทนา ,ถามตอบ ,สอบปากเปล่า ,ตรวจแบบฝึกหัด,ใบงาน,บันทึกเหตุการณ์ ,รายงานหน้าชั้นเรียน ฯลฯ

 - การประเมินการปฏิบัติงาน โดยผู้สอนมอบหมายงานให้กับนักเรียนปฏิบัติ อาจเป็นงานเดียวหรืองานกลุ่ม แล้วประเมินวิธีการทำงานตามขั้นตอนและผลงานของนักเรียน

 - การประเมินตามสภาพจริง ผู้สอมอบหมายให้ผู้เรียนปฏิบัติงานหรือกิจกรรมอย่างใดอย่างหนึ่ง ซึ่งเป็นประสบการณ์ที่เป็นหรือใกล้เคียงความจริงแล้วประเมินผลการปฏิบัติงาน ด้วยวิธีการคล้ายการประเมินการปฏิบัติงาน

 - การประเมินด้วยแฟ้มสะสมงาน เป็นการประเมินผลงาน/กิจกรรมทั้งที่ปฏิบัติในห้องเรียนหรือนอกห้องเรียน ซึ่งผู้เรียนภาคภูมิใจและได้รวบรวมสะสมไว้ สามารถนำมารับการประเมินได้

 1.1.3 การประเมินหลังเรียน เป็นการประเมินเมื่อจบหน่วยการเรียนรู้ว่า บรรลุตามตัวชี้วัด/ผลการเรียนรู้หรือไม่ โดยใช้แบบทดสอบหรือแบบประเมินที่ผู้สอนสร้างขึ้น เพื่อนำข้อมูลมา ปรับปรุง ซ่อมเสริม แก้ไขข้อบกพร่องของผู้เรียน พัฒนากิจกรรมการเรียนรู้และตัดสินผลการเรียน

 **1.2 การสรุปประเมินผลการเรียน**

 ระดับชั้นประถมศึกษา ตัดสินผลการเรียนเป็นรายปี โดยรายงานผลการเรียนให้ผู้ปกครองทราบอย่างน้อย ภาคเรียนละ 1 ครั้ง

 1.2.1 กำหนดอัตราส่วนคะแนนระหว่าง : ปลายภาค

|  |  |
| --- | --- |
|  กลุ่มสาระการเรียนรู้ | คะแนนระหว่างเรียน : คะแนนปลายภาค |
| รายวิชาพื้นฐาน | รายวิชาเพิ่มเติม |
| ภาษาไทยคณิตศาสตร์วิทยาศาสตร์สังคมศึกษา ศาสนาและวัฒนธรรมสุขศึกษาและพลศึกษา | 140 : 60140 : 60140 : 60140 : 60160 :40 | ----- |

|  |  |
| --- | --- |
| กลุ่มสาระการเรียนรู้ | คะแนนระหว่างเรียน : คะแนนปลายภาค |
| รายวิชาพื้นฐาน | รายวิชาเพิ่มเติม |
| ศิลปะการงานอาชีพและเทคโนโลยีภาษาต่างประเทศภาษาจีน | 160 :40160 :40140 : 60- | ---140 : 60 |

 1.2.2 การตัดสินผลการเรียน ตัดสินผลการเรียนเป็นรายวิชา โดยนำคะแนนระหว่างเรียนรวมกับคะแนนสอบปลายภาค ตามสัดส่วนที่กำหนด แล้วนำมาเปลี่ยนเป็นระดับผลการเรียน 8 ระดับ ดังนี้

|  |  |  |
| --- | --- | --- |
| **ระดับผลการเรียน** | **ช่วงคะแนนเป็นร้อยละ** | **ความหมาย** |
| 43.532.521.510 | 80 – 10075 – 7970 – 7465 – 6960 – 6455 – 5950 – 540 - 49 | ดีเยี่ยมดีมากดีค่อนข้างดีปานกลางพอใช้ผ่านเกณฑ์ขั้นต่ำต่ำกว่าเกณฑ์ |

**ผลการเรียน “ มส ”** หมายถึง ผู้เรียนไม่มีสิทธิ์เข้ารับการวัดผลปลายภาคเรียน เนื่องจากผู้เรียนมีเวลาเรียนไม่ถึงร้อยละ 80 ของเวลาเรียนในแต่ละรายวิชา และไม่ได้รับการผ่อนผันให้เข้ารับการวัดผลปลายภาคเรียน

**ผลการเรียน “ ร ”** หมายถึง รอตัดสินและยังตัดสินผลการเรียนไม่ได้ เนื่องจากผู้เรียนไม่มีข้อมูลผลการเรียนรายวิชานั้นครบถ้วน เช่น ไม่ได้วัดผลกลางภาคเรียน/ปลายภาคเรียน ไม่ได้ส่งงานที่มอบหมายให้ทำ ซึ่งงานนั้นเป็นส่วนหนึ่งของการตัดสินผลการเรียน หรือมีเหตุสุดวิสัยที่ทำให้ประเมินผลการเรียนไม่ได้

**1.3 การซ่อมเสริมและการสอบแก้ตัว**

 - สำหรับผู้เรียนที่ไม่ผ่านเกณฑ์ขั้นต่ำของการประเมินให้เข้ารับการซ่อมเสริม เพื่อปรับปรุง แก้ไขและพัฒนาผู้เรียน ตามกำหนดเวลาที่สถานศึกษากำหนด อย่างช้าภายในภาคเรียนถัดไป

 - กรณีผู้เรียนซ่อมเสริมไม่สำเร็จหรือไม่เข้ารับการซ่อมเสริมตามวันเวลาที่สถานศึกษากำหนดให้เรียนซ้ำในรายวิชาที่ซ่อมเสริมไม่สำเร็จ ตามวันเวลาที่สถานศึกษาจัดให้ หากนักเรียนไม่มาดำเนินการตามวันเวลาสถานที่สถานศึกษากำหนด นักเรียนไม่สามารถจบการศึกษาระดับประถมศึกษา ภายในเวลา 6 ปี กลุ่มบริหารวิชาการจะส่งข้อมูลนักเรียนเข้าสู่ระบบดูแลช่วยเหลือนักเรียน

**1.4 การตัดสินการจบการศึกษาประถมศึกษาปีที่ 6** ผู้เรียนต้องได้รับผลการประเมินกลุ่มสาระการเรียนรู้พื้นฐานและได้รับผลการเรียน 1-4 ทุกรายวิชา จึงจะจบระดับประถมศึกษา

|  |
| --- |
| **2. การวัดประเมินผลกิจกรรมพัฒนาผู้เรียน** |

**2.1 ลักษณะของกิจกรรม**

 ชั้นประถมศึกษา ( ป.1 – ป.6 ) ประกอบด้วยกิจกรรม ดังนี้

 1. กิจกรรมแนะแนว

 2. กิจกรรมนักเรียน

 -กิจกรรมลูกเสือ-ยุวกาชาด

 -กิจกรรมชุมนุม

 3. กิจกรรมเพื่อสังคมและสาธารณประโยชน์

**2.2 การตัดสินการผ่านกิจกรรมพัฒนาผู้เรียน ประเมินจาก**

 2.2.1 เวลาเรียน จะต้องเข้าร่วมแต่ละกิจกรรมตลอดภาคเรียน ไม่น้อยกว่าร้อยละ 80 ของเวลาเรียน

2.2.2 ประเมินงานและเข้าร่วมกิจกรรมของนักเรียนแต่ละครั้ง

2.2.3 การตัดสินผลการประเมินกิจกรรมพัฒนาผู้เรียนรายปี

 ผ่าน หมายถึง ผู้เรียนมีผลการประเมิน “ผ” ทั้ง 3 กิจรรม คือ กิจกรรมแนะแนว, กิจกรรมนักเรียน และกิจกรรมเพื่อสังคมและสาธารณประโยชน์

 ไม่ผ่าน หมายถึง ผู้เรียนมีผลการประเมิน “มผ” กิจกรรมใดกิจกรรมหนึ่งใน 3 กิจกรรม คือ กิจกรมแนะแนว, กิจกรรมนักเรียน และกิจกรรมเพื่อสังคมและสาธารณประโยชน์

2.2.4 การตัดสินผลการประเมินกิจกรรมพัฒนาผู้เรียนเพื่อจะจบระดับการศึกษา

ผ่าน หมายถึง ผู้เรียนมีผลการประเมิน “ผ” ทุกผ่านเรียนในระดับการศึกษานั้น

ไม่ผ่าน หมายถึง ผู้เรียนมีผลการประเมิน “มผ” บางภาคเรียนในระดับการศึกษานั้น

**2.3 ผลการประเมิน**

 ผ่าน หมายถึง ผลการประเมินผ่านเกณฑ์

 ไม่ผ่าน หมายถึง ผลการประเมินไม่ผ่านเกณฑ์

|  |
| --- |
| **3. การวัดและประเมินผลคุณลักษณะอันพึงประสงค์** |

 เป็นการประเมินผลพัฒนาการด้านคุณธรรม จริยธรรม ค่านิยม จิตสำนึก สามารถอยู่ร่วมกับผู้อื่นในสังคมได้อย่างมีความสุข ทั้งในฐานะพลเมืองไทยและพลโลก

 **3.1 คุณลักษณะอันพึงประสงค์**

1. รักชาติศาสน์ กษัตริย์

2. ซื่อสัตย์สุจริต

 3. มีวินัย

4. ใฝ่เรียนรู้

5. อยู่อย่างพอเพียง

6. มุ่งมั่นในการทำงาน

7. รักความเป็นไทย

8. มีจิตสาธารณะ

**3.2 ผู้ประเมิน**

1. ครูผู้สอนทุกรายวิชา

 2, ครูที่ปรึกษา

 3. ครูและบุคลากรทางการศึกษา

 4. คณะกรรมการประเมินคุณลักษณะอันพึงประสงค์ รวบรวมข้อมูลจากผู้ประเมิน ตามข้อ 3.2 และพิจารณาตัดสินผลการประเมินเป็น ดีเยี่ยม ดี ผ่าน และไม่ผ่าน โดยใช้ฐานนิยม (Mode)

 **3.3 การตัดสินการพัฒนาคุณลักษณะอันพึงประสงค์**

|  |  |  |
| --- | --- | --- |
| ระดับคุณภาพ | ความหมาย | หมายถึง |
| 3 | ดีเยี่ยม | ผู้เรียนปฏิบัติตนตามคุณลักษณะจนเป็นนิสัย และนำไปใช้ในชีวิตประจำวัน เพื่อประโยชน์สุขของตนเองและสังคม |
| 2 | ดี | ผู้เรียนมีคุณลักษณะในการปฏิบัติตามเกณฑ์ เพื่อให้เป็นที่ยอมรับของสังคม |
| 1 | ผ่าน | ผู้เรียนรับรู้และปฏิบัติตามเกณฑ์และเงื่อนไขที่สถานศึกษากำหนด |
| 0 | ไม่ผ่าน | ผู้เรียนรับรู้และปฏิบัติได้ไม่ครบตามกฎเกณฑ์และเงื่อนไขที่สถานศึกษากำหนด |

**3.4 การซ่อมเสริม / ปรับปรุง /แก้ไข และพัฒนาผู้เรียน**

กรณีผู้เรียนไม่ผ่านเกณฑ์การประเมินคุณลักษณะอันพึงประสงค์แต่ละด้าน โดยให้คณะกรรมการจัดกิจกรรมเพื่อพัฒนาผู้เรียนให้ผ่านเกณฑ์การประเมินคุณลักษณะอันพึงประสงค์ ตามแนวทางที่กำหนดจึงรายงานผลการพัฒนาผู้เรียนให้ “ผ่านเกณฑ์การประเมิน” โดยแจ้งผลการปรับปรุงแก้ไขต่องานทะเบียนและวัดผล

 **3.5 การตัดสินการจบหลักสูตร** ผู้เรียนต้องได้รับการประเมิน ดีเยี่ยม ดี หรือผ่านเกณฑ์การประเมิน ทั้ง 8 ข้อทุกภาคเรียน

|  |
| --- |
| **4.การวัดและประเมินการอ่าน คิดวิเคราะห์ และเขียน** |

 **4.1 ขอบเขตการประเมิน** การอ่านจากสื่อสิ่งพิมพ์และสื่ออิเล็กทรอนิกส์ที่ให้ข้อมูลสารสนเทศ ข้อคิดความรู้เกี่ยวกับสังคมและสิ่งแวดล้อมที่เอื้อให้ผู้อ่านนำไปคิดวิเคราะห์ วิจารณ์ สรุปแนวคิด คุณค่าที่ได้นำไปประยุกต์ใช้ด้วยวิจารณญาณและถ่ายทอดเป็นข้อเขียนเชิงสร้างสรรค์ หรือรายงานด้วยภาษาที่ถูกต้องเหมาะสม เช่น อ่านหนังสือพิมพ์ วารสาร หนังสือเรียน บทความ สุนทรพจน์ คำแนะนำ คำเตือน แผนภูมิ ตาราง แผนที่

**ตัวชี้ความสามารถในการอ่าน คิดวิเคราะห์ และเขียน**

 1. ความสามารถคัดสรรสื่อที่ต้องการอ่าน เพื่อหาข้อมูลสารสนเทศได้ตามวัตถุประสงค์ สามารถสร้างความเข้าใจ และประยุกต์ใช้ความรู้จากการอ่าน

 2. สามารถจับประเด็นสำคัญและประเด็นสนับสนุน โต้แย้ง

 3. สามารถวิเคราะห์ วิจารณ์ ความสมเหตุสมผล ความน่าเชื่อถือ ลำดับความ และความเป็นได้ของเรื่องอ่าน

 4. สามารถสรุปคุณค่า แนวคิด แง่คิดที่ได้จากการอ่าน

 5.สามารสรุป อภิปราย ขยายความ แสดงความคิดเห็น โต้แย้ง สนับสนุน โน้มน้าวโดยการเขียนสื่อสารในรูปต่างๆ เช่น ผังความคิด เป็นต้น

 **4.2 วิธีการประเมิน** แทรกอยู่ในกระบวนการจัดการเรียนการสอนทุกรายวิชา ทุกกลุ่มสาระการเรียนรู้และกิจกรรมพัฒนาผู้เรียน

 **4.3 ผลการประเมิน**

|  |  |  |
| --- | --- | --- |
| ระดับคุณภาพ | ความหมาย | หมายถึง |
| 3 | ดีเยี่ยม | มีผลงานที่แสดงถึงความสามารถในการอ่าน คิดวิเคราะห์ และเขียน ที่มีคุณภาพดีเลิศอยู่เสมอ |
| 2 | ดี | มีผลงานที่แสดงถึงความสามารถในการอ่าน คิดวิเคราะห์ และเขียน ที่มีคุณภาพยอมรับ |
| 1 | ผ่าน | มีผลงานที่แสดงถึงความสามารถในการอ่าน คิดวิเคราะห์ และเขียน ที่มีคุณภาพยอมรับ แต่ยังมีข้อบกพร่องบางประการ |
| 0 | ไม่ผ่าน | ไม่มีผลงานที่แสดงถึงความสามารถในการอ่าน คิดวิเคราะห์ และเขียน หรือถ้ามีผลงาน ผลงานนั้นยังมีข้อบกพร่องที่ต้องได้รับการปรับปรุงแก้ไขหลายประการ |

**4.4 การตัดสินการผ่านช่วงชั้น**

ผู้เรียนต้องได้รับการประเมินการอ่าน คิดวิเคราะห์ และเขียน ทุกภาคเรียนตลอดช่วงชั้น และได้รับการประเมิน ดีเยี่ยม ดี ผ่าน